

[bookmark: _GoBack]19 St-574/17-5
[image: ]

     REPUBLIKA HRVATSKA
     TRGOVAČKI SUD U OSIJEKU


U IME REPUBLIKE HRVATSKE

R J E Š E N J E


Trgovački sud u Osijeku, po sutkinji Nadi Roso,  na temelju prijedloga sudske savjetnice Marine Ljubičić Knežević, u stečajnom predmetu povodom zahtjeva Financijske agencije, Regionalnog centra Osijek, Podružnice Osijek, OIB: 85821130368, Osijek, L. Jagera 3, za pokretanje skraćenog stečajnog postupka nad stečajnim dužnikom NIJANSA j.d.o.o. za trgovinu i usluge, MBS: 030166410, OIB: 07605124499, Cerić, Kralja Tomislava 48, dana 09. lipnja 2017.	

    r i j e š i o   j e

I. Obustavlja se skraćeni stečajni postupak nad stečajnim dužnikom NIJANSA j.d.o.o. za trgovinu i usluge, MBS: 030166410, OIB: 07605124499, Cerić, Kralja Tomislava 48.
	
II. Postupak će se nastaviti prema općim odredbama Stečajnog zakona.


Obrazloženje


Dana 19. svibnja 2017. na ovome Sudu zaprimljen je zahtjev za pokretanje skraćenog stečajnog postupka Financijske agencije, Regionalnog centra Osijek, Podružnice Osijek, Klasa: 110-07/17-01/04, Ur.broj: 04-06-17-2724 od 18. svibnja 2017. nad stečajnim dužnikom NIJANSA j.d.o.o. za trgovinu i usluge, MBS: 030166410, OIB: 07605124499, Cerić, Kralja Tomislava 48.

Nakon izvršenog uvida u sudski registar Sud je 22. svibnja 2017. sukladno čl. 430. Stečajnog zakona (Narodne novine:  broj 71/15; u daljnjem tekstu SZ) objavio Oglas na mrežnoj stranici e-oglasna ploča sudova kojim je utvrdio ukupni iznos evidentiranog duga stečajnog dužnika, pozvao osobu ovlaštenu za zastupanje stečajnog dužnika da u roku od 15 dana od dana objave oglasa podnese sudu javnobilježnički ovjerovljeni prokazni popis imovine i obveza dužnika na propisanom obrascu te također pozvao 

vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka nad dužnikom te da uplate predujam u iznosu od 10.000,00 kuna za pokriće troškova postupka na žiro račun ovoga suda. 

Dana 30. svibnja 2017. zaprimljen je podnesak Županijskog državnog odvjetništva u Vukovaru, broj: S-DO-15/2017-3 od 30. svibnja 2017. kojim je na posebnom obrascu sukladno čl. 16. SZ-a dostavljen prijedlog vjerovnika Republike Hrvatske, Ministarstva financija, Porezne uprave, Područnog ureda Slavonija i Baranja, Vukovar, za otvaranje stečajnog postupka nad predmetnim stečajnim dužnikom iz razloga što prema istom imaju tražbinu u iznosu od 73.825,63 kune koja se temelji na neplaćenim obvezama poreza, doprinosa i drugih javnih davanja. Također je vjerovnik naveo da je stečajni dužnik nesposoban za plaćanje obzirom je uvidom u Potvrdu o blokadi od 26. svibnja 2017. utvrđena neprekidna blokada na računu stečajnog dužnika u trajanju od 128 dana i uvidom u Očevidnik o redoslijedu plaćanja utvrđeni su iskazani dospjeli nepodmireni nalozi za plaćanje u ukupnom iznosu od 46.320,74 kune.
	
Slijedom navedenog, skraćeni stečajni postupak je obustavljen i isti će se nastaviti primjenom općih odredaba Stečajnog zakona, sukladno čl. 433. SZ-a, obzirom nisu ispunjene pretpostavke za istodobno otvaranje i zaključenje skraćenog stečajnog postupka u smislu čl. 431. SZ-a.


                                               U Osijeku,  09. lipnja 2017. 



Zapisničar:
 Gordana Harc                                                                                         Sudac
								           Nada Roso v.r. 
																				      Sudska savjetnica
								Marina Ljubičić Knežević



UPUTA O PRAVNOM LIJEKU:
Protiv ovog rješenja nezadovoljna stranka može putem ovog suda izjaviti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka. 

D N A :
1. FINA, RC Osijek, Podružnica Osijek
1. ŽDO Vukovar
1. Stečajni dužnik
1. e-oglasna ploča suda uz podnesak ŽDO Vukovar 
od 31. svibnja 2017. (str. 7-9 spisa)
1. riješeno obustavom
1. kal. 03. srpnja 2017.

